

Република Србија

Аутономна Покрајина Војводина

Општина Ковин

ОПШТИНСКА УПРАВА КОВИН

Број: 100-7/2023-IV

Датум: 27. децембар 2023. године

26220 Ко в и н, ул. ЈНА бр.5

Tеl. 013/742-104; 742-268

Е-mail: [predsednik@kovin.org.rs](mailto:predsednik@kovin.org.rs)

На основу члaна 4. и члана 94. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018, 114/2021, 113/2017-др. закон, 95/2018 – др. закон, 86/2019 – др. закон, 157/2020 - др. закон, 123/2021 – др. закон и 92/2023), члана 11. и члана 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број 95/2016 и 12/2022) и Закључка Комисије за давање сагласности за ново запошљавање и додатно радно ангажовање код корисника јавних средстава број 112-6517/2023 од 26. јула 2023. године,

ОПШТИНСКА УПРАВА КОВИН оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ОПШТИНСКОЈ УПРАВИ КОВИН**

**I Орган у коме се радно место попуњава:**

ОПШТИНСКА УПРАВА КОВИН, Ковин, ул. ЈНА бр. 5

**II Радно место које се попуњава:**

**1. Радно место: послови контроле захтева за плаћање и трансфер средстава индиректних корисника буџета,** звање млађи сарадник у Одељењу за друштвене делатности – 1 извршилац,

**Опис послова:** прима захтеве за плаћање и трансфер средстава индирекних корисника буџета и контролише комплетност и исправност документације; налаже индиректним корисницима буџета достављање комплетне и исправне документације за пренос средстава; својим парафом на захтеву потврђује да је захтев и приложена документација исправна и да се на основу исте може извршити плаћање; припрема потребне податке за израду анализа о утрошку средстава индирекних корисника; прегледа финансијске планове индиректних корисника буџета и захтева од наведених корисника да се планови ускладе са Одлуком о буџету општине Ковин, закљученим уговорима о преносу средстава и другим актима; извештава руководиоца одељења о проблемима у вези преноса средстава индиректним корисницима.

**Услови:** стечено високо образовање из научне области друштвено-хуманистичких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање девет месеци радног искуства у струци, као и потребне компетенције за обављање послова радног места.

**III Општи услови за запослење:**

* да је пунолетан држављанин Републике Србије;
* да има прописано образовање;
* да испуњава остале услове одређене законом, другим прописом и актом о систематизацији радних места;
* да није правоснажно осуђиван на безусловну казну затвора од најмање шест месеци;
* да учеснику конкурса није престао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

**IV ПРОВЕРА СТРУЧНЕ ОСПОСОБЉЕНОСТИ, ЗНАЊА И ВЕШТИНА**

Сагласно члану 19. Закона о запосленима у аутономним покрајинама и јединицама локалне самоуправе, прописано је да су кандидатима при запошљавању, под једнаким условима, доступна сва радна места и да се избор кандидата заснива на стручној оспособљености, знању и вештинама, односно провери компретенција

У изборном поступку се врши оцењивање стручне оспособљености, знања и вештина кандидата, према критеријумима и мерилима прописаним за избор.

У свакој фази изборног поступка врши се вредновање кандидата и кандидат који испуни унапред одређено мерило у једној фази изборног поступка може да учествује у наредној фази.

Кандидат који се не одазове позиву да учествује у једном облику провере оцењује се оценом „нeзадовољава“ и не позива се на наредни облик провере.

У изборном поступку врши се провера и оцењивање:

**1. Провера посебних функционалних компетенција за одређено радно место** – релевантни прописи из делокруга радног места, вршиће се писмено путем симулације:

**- За радно место послови контроле захтева за плаћање и трансфер средстава индиректних корисника буџета** у звању млађи сарадник у Одељењу за друштвене длатности - Закон о локалној самоуправи, Закон о буџетском систему, Закон о јавним службама.

**2. Интервју са комисијом**

Кандидати који су успешно прошли наведени облих провере позивају се на завршни разговор са комисијом у циљу процене мотивације кандидата за рад на радном месту, могућих доприноса на раду и прихватања вредности органа.

**Место, дан и време када ће се спровести изборни поступак:** Cа кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашено радно место, провера стручних оспособљености, знања и вештина које се вреднују у изборном поступку, наведених у тексту јавног конкурса, биће спроведена у просторијама Општинске управе Ковин у Ковину, ул. ЈНА број 5, с тим што ће кандидати о датуму и времену бити обавештени на контакте (бројеве телефона и e-mail адресе) које наведу у својим пријавама.

**V Место рада:** Ковин, ул. ЈНА бр. 5.

**VI Трајање радног односа: Радни однос се заснива на неодређено време.**

**VII Докази који се прилажу уз пријаву на конкурс:**

* пријава са биографијом, контакт телефон, e-mail адреса као и наводи о досадашњем радном искуству у струци;
* оригинал или оверена фотокопија дипломе којом се потврђује стручна спрема;
* оригинал или оверена фотокопија уверења о држављанству;
* оригинал или оверена фотокопија извода из матичне књиге рођених;
* оригинал или оверена фотокопија доказа о радном искуству у струци (потврде, решења и други акти из којих се види на којим пословима, у ком периоду и са којом стручном спремом је стечено радно искуство);
* уверење да кандидат није правноснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након објављивања конкурса);
* уверење да кандидату раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа (уколико је кандидат претходно заснивао радни однос у државном органу, органу аутономне покрајине или јединице локалне самоуправе);
* Изјава којом се опредељује за једну од две могућности, да орган прибави податке о којим се води службена евиденција или ће то кандидат учинити сам (образац 1).

Сви докази прилажу се у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Законом о општем управном поступку („Службени гласник РС“, број 18/16 и 95/2018 – аутентично тумачење) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обађује личне покатке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 103. став 3.).

Документа о чињеницама о којима се води службена евиденција су: уверење о држављанству; извод из матичне књиге рођених; уверење о положеном државном стручном испиту.

Потребно је да учесник конкурса достави изјаву (образац 1) којом се опредељује за једну од две могућности, да орган прибави податке о којим се води службена евиденција или да ће то кандидат учинити сам.

Попуњену изјаву је неопходно доставити уз напред наведене доказе како би орган могао даље да поступа.

Образац изјаве доступан је на сајту општине Ковин [www.kovin.rs](http://www.kovin.rs) и објављен је уз Јавни конкурс за попуњавање извршилачког радног места .

**VIII Објављивање јавног конкурса :** Јавни конкурс за попуњавање извршилачког радног места у Општинској управи Ковин објављује се на интернет презентацији општине Ковин [www.kovin.rs](http://www.kovin.rs) а обавештење о јавном конкурсу са адресом интернет презентације општине Ковин, на којој је јавни конкурс објављен, објављује се у дневним новинама „Информер**“** које се дистрибуирају за целу територију Републике Србије.

**IX Рок за подношење пријаве на конкурс:**  Рок за подношење пријаве на конкурс је 15 дана и почиње да тече наредног дана од дана оглашавања обавештења о јавном конкурсу у дневним новинама “Информер“.

Пријава на конкурс садржи: име и презиме кандидата, датум и место рођења, адресу становања, број телефона, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс, податке о стручном усавршавању и податке о посебним областима знања. Пријава на конкурс мора бити својеручно потписана.

**X Адреса на коју се подносе пријаве:** Пријаве на конкурс подносе се на адресуОпштинска управа Ковин, ул. ЈНА бр. 5, 26220 Ковин (За Конкурсну комисију ), са назнаком „Пријава на јавни конкурс за попуњавање извршилачког радног места“ уз навођење назива радног места за које се пријава подноси, препорученом пошиљком или непосредно, предајом на писарници Општинске управе Ковин, у затвореној коверти.

**XI Лице задужено за давање обавештења о јавном конкурсу:** Нада Вукосављевић, тел. 013/742-104 (лок. 139), е-маил: [nada.vukosavljevic@kovin.org.rs](mailto:nada.vukosavljevic@kovin.org.rs).

**Напомена:** Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. Службенику који не задовољи на пробном раду престаје радни оснос.

Кандидати без положеног државног стручног испита примају се на рад под условом да тај испит положе до окончања пробног рада, односно у року од 6 месеци од дана заснивања радног односа. Кандидат са положеним правосудним испитом уместо доказа о положеном државном стручном испиту подносе доказ о положеном правосудном испиту.

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе у оригиналу или фотокопији овереној од стране надлежног органа, биће одбачене.

Термини који су у овом јавном конкурсу употребљени у мушком граматичком роду, односе се без дискриминације и на особе женског пола.

НАЧЕЛНИЦА

Јелена Чолаковић, дипл. правник, с.р.